บอร์ด FPI ไฟเขียวปันผล 0.07 บ./หุ้น พร้อมอนุมัติเพิ่มทุนรองรับวอร์แรนต์
บอร์ด FPI ไฟเขียวปันผล 0.07 บ./หุ้น พร้อมอนุมัติเพิ่มทุน 302,927,633 หุ้นรองรับวอร์แรนต์ โดยจัดสรรให้กับผู้ถือหุ้นสามัญเดิมอัตราส่วน 4 : 1
3 เม.ย. 2558

บริษัท ฟอร์จูน พาร์ท อินดัสตรี้ จำกัด (มหาชน) หรือ FPI ระบุว่า ที่ประชุมคณะกรรมการบริษัทมีมติอนุมัติจ่ายปันผล งวดดำเนินงานวันที่ 1 ก.ค. 2557 ถึงวันที่ 31 ธ.ค. 2557 โดยจ่ายปันผลเป็นเงินสดอัตรา 0.07 บาทต่อหุ้น กำหนดวันที่ไม่ได้รับสิทธิปันผล(XD)  9 เม.ย. 2558 และวันที่จ่ายปันผล 29 เม.ย. 2558
ขณะเดียวกันที่ประชุมยังมีมติการเพิ่มทุนแบบกำหนดวัตถุประสงค์ในการใช้เงินทุนจำนวน 302,927,633 หุ้น เพื่อรองรับการใช้สิทธิของหลักทรัพย์แปลงสภาพใบสำคัญแสดงสิทธิในการจองซื้อหุ้นสามัญ ของบริษัท ฟอร์จูน พาร์ท อินดัสตรี้ จำกัด (มหาชน)  โดยการออกหลักทรัพย์แปลงสภาพจัดสรรให้กับผู้ถือหุ้นสามัญเดิมอัตราส่วน 4 หุ้นเดิม: 1 หลักทรัพย์แปลงสภาพ